શીર્ષક: અમિત શાહ ગૃહમંત્રી બન્યા પરંતુ આ ત્રણ મોટા પડકારોને પહોંચી વળશે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
અમિત શાહને ચૂંટણીના રાજકારણના માહેર ખેલાડી ગણવામાં આવે છે. જોકે, હવે તેમની કસોટી ગૃહમંત્રી તરીકે થવાની છે. 

અગાઉના ગૃહમંત્રીની જેમ જ અમિત શાહ સામે ભારતની કાયદો-વ્યવસ્થા અને આંતરિક સુરક્ષા સંબંધી ઘણા પડકારો છે. 

ભારત પ્રશાસિત કાશ્મીર, પૂર્વોત્તર ભારતમાં ગેરકાયદે વિદેશી પ્રવાસીઓ અને નક્સલવાદના પડકારો અમિત શાહની શરૂઆતથી જ પરીક્ષા લેશે. 

ભારત પ્રશાસિત કાશ્મીર અને પૂર્વોત્તરમાં ગેરકાયદે વિદેશી પ્રવાસીઓ (ઘૂસણખોરી)ના મુદ્દે વડા પ્રધાન નરેન્દ્ર મોદી અને પક્ષના અધ્યક્ષ અમિત શાહ ચૂંટણીપ્રચાર દરમિયાન બોલતાં રહ્યાં છે. જેના પર વિવાદ પણ થયો હતો. 

કાશ્મીરના સંબંધમાં કલમ 370 અને અનુચ્છેદ 35A પર નિર્ણય લેવો ગૃહમંત્રી તરીકે અમિત શાહ માટે સરળ નહીં હોય. 

શ્રીનગરથી પત્રકાર અલ્તાફ હુસૈન કહે છે, "ગુજરાતમાં નકલી ઍન્કાઉન્ટર અને બીજી અન્ય બાબતોને કારણે તેમની છબી નકારાત્મક રહી છે."

"કાશ્મીરમાં કલમ 370 અને અનુચ્છેદ 35Aને હઠાવવા મામલે ચૂંટણીપ્રચાર દરમિયાન ભાજપના નેતાઓ નિવેદનો આપતા રહ્યા છે, આ હિસાબથી જ ચાલતા રહ્યા તો પૂરા ભરોસા સાથે કહી શકું છું કે કાશ્મીરમાં લોકો ફરી એક વાર રસ્તા પર ઊતરશે."

"ભારત સરકાર કાશ્મીરના મામલે જો કડકાઈથી કામ લેશે તો ફરી હિંસા થઈ શકે છે. તેની અસર ભારત-પાકિસ્તાનના સંબંધો પર પણ પડશે."

અસ્તાફ હુસેનના જણાવ્યા મુજબ, "અમિત શાહ ગૃહમંત્રી બન્યા બાદ ભારત સરકાર કાશ્મીરના મામલે કોઈ શાંતિ વાર્તા શરૂ કરશે એવી આશા અત્યારે રાખી શકાય એમ નથી."

"જે બહુમતી સાથે વડા પ્રધાન મોદીએ ફરીથી સરકાર બનાવી છે અને તેઓ જો શાંતિની પહેલ કરે તો આ મામલે મોદી-શાહ, પૂર્વ વડા પ્રધાન વાજપેયીથી પણ આગળ નીકળી જશે."

ગૃહમંત્રીની ખુરશી રાજનાથ સિંહ પાસેથી અમિત શાહ પાસે આવી એ દરમિયાન કાશ્મીર ખીણની સ્થિતિમાં કોઈ ફેરફાર થયા છે કે પરિસ્થિતિ એવી જ છે? 

આ સવાલના જવાબમાં વરિષ્ઠ પત્રકાર અલ્તાફ હુસેન કહે છે, "સેનાના વડા અને કેટલાક મંત્રીઓ ભલે એક બીજાને શાબાશી આપતા રહે પરંતુ કાશ્મીરમાં કશું જ બદલ્યું નથી."

"ભારત સરકારને એ વાત સમજાતી નથી કે કાશ્મીર ખીણમાં ઉગ્રવાદની સ્થિતિ પહેલાં જેવી નથી. પહેલાં ઉગ્રવાદીઓની સંખ્યા 3,000થી 4,000ની હતી હવે તે ઘટીને 250-300 થઈ ગઈ છે."

"જોકે, હવે અહીં સુરક્ષાદળો અને ઉગ્રવાદીઓ વચ્ચે ઘર્ષણ થતું હોય ત્યાં સામાન્ય લોકો અને બાળકો પહોંચી જાય છે. પરિણામે ચાર-પાંચ ઉગ્રવાદીઓ માર્યા જાય છે એની સાથે-સાથે સામાન્ય લોકો પણ માર્યા જાય...